**ANALIZA DE IMPACT**

**la proiectul Hotărârii de Guvern *Cu privire la Centrul Republican de Asistență Psihopedagogică***

|  |  |  |  |  |  |  |
| --- | --- | --- | --- | --- | --- | --- |
| Formularul tipizat al documentului de analiză a impactului | | | | | | |
| **Titlul analizei impactului** (poate conţine titlul propunerii de act normativ): | Proiectul ***Hotărârii de Guvern*** ***Cu privire la Centrul Republican de Asistență Psihopedagogică*** | | | | | |
| **Data:** | 27.09.2023 | | | | | |
| **Autoritatea administraţiei publice (autor):** | Ministerul Educației și Cercetării | | | | | |
| **Subdiviziunea:** | Direcția de politici în domeniile învățământului general și formării pe tot parcursul vieții | | | | | |
| **Persoana responsabilă şi datele de contact:** | Viorica Marț, (022) 233 897, e-mail: [viorica.mart@mec.gov.md](mailto:viorica.mart@mec.gov.md) | | | | | |
| **Compartimentele analizei impactului** | | | | | | |
| **1. Definirea problemei** | | | | | | |
| **a) Determinați clar şi concis problema şi/sau problemele care urmează să fie soluţionate** | | | | | | |
| În concordanță cu politicile internaționale, Republica Moldova a făcut demersuri pentru orientarea sistemului de educație către valorile comune, promovate prin declarațiile și recomandările Organizației Națiunilor Unite (fiind membră a acestei organizații din 1992), Consiliului Europei (fiind stat membru al Consiliului din 1995) și Uniunii Europene (tratat de parteneriat și cooperare din 1994, urmate de alte forme oficiale de colaborare, ultima fiind Agenda de asociere 2017-2019). Legislația și politicile Republicii Moldova conțin prevederi și măsuri de promovare a educației incluzive. Constituția Republicii Moldova garantează dreptul la educație tuturor persoanelor și, îndeosebi, dreptul la educație al persoanelor cu nevoi speciale sau aflate în situații vulnerabile.  Potrivit ultimelor analize și evaluări, efectuate de autoritățile naționale, cât și externe, realizate de experți în domeniu, se constată că în Republica Moldova s-au făcut pași importanți în ceea ce privește asigurarea accesului la educație pentru toți. Progrese evidente au fost înregistrate în armonizarea și alinierea cadrului național normativ la politicile și standardele internaționale, au fost create sisteme de suport care să sprijine accesul la educație al celor marginalizați și excluși. Astfel, au fost create diferite servicii sociale de tip nou, adresate copiilor și familiilor și bazate pe comunitate, a fost dezvoltată educația incluzivă care creează condiții pentru incluziunea copiilor cu cerințe speciale în dezvoltare, în medii comune de învățare.  În sistemul de servicii de suport cu rol în asigurarea incluziunii educaționale a tuturor copiilor se înscriu și structurile de asistență psihopedagogică (Centrul Republican de Asistență psihopedagogică și serviciile raionale/municipale de asistență psihopedagogică), create în Republica Moldova începând cu 2011-2012 și consolidate prin Hotărârea de Guvern nr. 732/2013. Grație structurilor de asistență psihopedagogică, circa 12000 mii de copii cu cerințe educaționale speciale au fost identificați la timp, au fost evaluate necesitățile lor și planificate/furnizate intervențiile de suport pentru a răspunde acestor nevoi. La fel, personalul didactic din instituțiile de învățământ general au beneficiat de suport metodologic consistent sub formă de instruiri, ghidare și asistență de specialitate.  Totodată, aceleași studii relevă că există încă inadvertențe în organizarea activității structurilor de asistență psihopedagogică care reduc din eficiența lor, creează limitări și blocaje în administrare și afectează, în consecință, calitatea asistenței psihopedagogice ca fenomen, proces și practică educațională.  Problema abordată în inițiativa normativă prezentată constă în eficiența modelului actual de funcționare a structurilor de asistență psihopedagogică, precum și în incapacitatea acestuia de a răspunde noilor provocări privind asigurarea calității în procesul de incluziune, dar și a incluziunii educaționale a tuturor copiilor, inclusiv celor cu dizabilități senzoriale și severe. În special, aceste vulnerabilități se răsfrâng asupra asistenței grupurilor de copii pentru care încă există bariere și constrângeri generate de lipsa condițiilor și resurselor adecvate ale sistemului educațional în a le acorda asistența adecvată. Situația este și mai gravă în cazul copiilor cu dizabilități severe care, cu mici excepții, sunt școlarizați prin învățământ la domiciliu sau sunt plasați în instituții specializate, punând accent pe îngrijirea lor mai degrabă decât pe educație. La modul general, analiza evoluției domeniului de asistență psihopedagogică pe parcursul ultimilor zece ani demonstrează că dezvoltarea domeniului a devansat conceptul setat inițial, cadru normativ de reglementare și modelele de organizare și funcționare. Pe parcurs, au apărut și s-au dezvoltat procese, necesități și abordări noi, care reclamă reconsiderarea conceptului structurilor/serviciilor de asistență psihopedagogică și resetarea pe principii noi care sunt orientate pe copiii și necesitățile lor și converg spre dezvoltarea, modernizarea și asigurarea calității domeniului. Prin intermediul inițiativei urmează a fi soluționate următoarele probleme:   1. Înlăturarea reglementărilor normative inconsistente privind structurile de asistență psihopedagogică și ambiguitatea în interpretarea cadrului legal. 2. Restructurarea structurilor de asistență psihopedagogică subordonate, administrate ineficient care limitează implementarea unei incluziuni educaționale de calitate a tuturor copiilor în sistemul educațional general. 3. Lipsa resurselor, distribuite ineficient în contextul de gestionare a structurilor de asistență psihopedagogică și lipsa unei abordări strategice a planificării resurselor. 4. Prezența atribuțiilor extinse, multiple, diversificate în cadrul structurilor de asistență psihopedagogică care condiționează diminuarea calității serviciilor de incluziune educațională prestate. 5. Lipsa unui sistem informațional integrat în domeniul educației incluzive la nivel raional, care să determine procesul decizional privind necesitățile copiilor cu cerințe educaționale speciale, resurselor umane și infrastructurii educaționale. | | | | | | |
| **b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate** | | | | | | |
| Odată cu Strategia privind incluziunea socială a persoanelor cu dizabilități, aprobată prin Legea nr. 169/2010, au fost elaborate și ajustate o serie de acte normative, documente de politici ce au promovat educația incluzivă în Republica Moldova prin dezvoltarea de servicii și incluziunea copiilor cu cerințe educaționale speciale în instituțiile de educație și învățământ.  Totodată, studiile în domeniu au scos în evidență o serie de constrângeri, limitări și probleme în organizarea și funcționarea structurilor/serviciilor de asistență psihopedagogică, cu efecte asupra eficienței și calității domeniului.  Pe dimensiunea cadrului normativ, inconsistențele se referă la următoarele aspecte:   * Caracterul discreționar al deciziei privind instituirea serviciilor de asistență psihopedagogică care creează riscuri pentru însuși existența acestora. * Abordarea uniformizată în stabilirea efectivului-limită de personal, fără luarea în considerare a indicatorilor demografici, geografici și de alt ordin socio - economic. * Interferența în atribuțiile structurilor/serviciilor de asistență psihopedagogică la diferite niveluri.   La capitolul subordonare și administrare, sunt invocate constrângeri și limitări care creează disfuncționalități în activitate:   * Deși sunt create în structura și nemijlocita subordine a organelor locale de specialitate în domeniul învățământului, serviciile de asistență psihopedagogică, în majoritatea teritoriilor, nu beneficiază de tratamente și atitudini echitabile, nu sunt ascultate, sprijinite, ajutate, sunt privite ca structuri ”străine”, din afară. * Sunt frecvente cazurile când, contrar reglementărilor, administrația organelor locale de specialitate în domeniul învățământului poate priva structura de asistență psihopedagogică de finanțele, bunurile, dotările, personalul alocat acestei structuri. * Administrația organelor locale de specialitate în domeniul învățământului nu asigură (sau asigură în volum și la nivel insuficient) condiții de dezvoltare a serviciilor de asistență psihopedagogică, de asigurare a calității activității acestora.   Pe palierul resurselor se profilează următoarele probleme de bază:   * Insuficiența și inadecvarea tipologiei resurselor alocate pentru realizarea calitativă a misiunii și obiectivelor structurilor/serviciilor de asistență psihopedagogică. * Faptul că efectivul-limită al serviciilor nu ține cont de numărul de copii dintr-un anumit teritoriu și nu este aliniat la numărul și necesitățile copiilor cu cerințe educaționale speciale, generează disfuncționalități și provocări serioase din perspectiva acordării asistenței psihopedagogice de calitate. * Dincolo de numărul de specialiști, din punct de vedere al resurselor, este definitoriu și spectrul de competențe deținute de specialiștii serviciilor. Aceștia duc lipsă de instruiri sistemice, consistente pe domenii specifice de evaluare/asistență (deficiențele senzoriale, tulburările din spectrul autist, sindroamele de diverse tipuri).   În ceea ce privește atribuțiile structurilor/serviciilor de asistență psihopedagogică, sunt invocate și sesizate ca și proleme:   * Interferența nivelurilor de responsabilitate pe verticală între structurile și serviciile de asistență psihopedagogică înseși și între acestea și instituțiile de învățământ, copii și părinți. * Disproporționalitatea raportului dintre numărul și complexitatea de atribuții și numărul de specialiști. Acest lucru este, în special, persistent cu referire la atribuția de acordare a asistenței psihopedagogice de către specialiști copiilor în instituțiile de învățământ care nu dispun de resurse adecvate.   La nivelul structurii republicane, dispersarea de atribuții și intervenții la diferite niveluri, corelată cu resursele disponibile reduse, creează presiuni și reduce din eficiența și calitatea prestațiilor. | | | | | | |
| c) **Expuneți clar cauzele care au dus la apariția problemei** | | | | | | |
| Analiza constativă a actelor normative și metodologice care reglementează activitatea structurilor de asistență pedagogică (SAP), precum și cercetarea diferitelor studii și rapoarte denotă disfuncționalități și vulnerabilități în activitatea structurilor de asistență psihopedagogică, generate de inconsistențele normative. Cele mai evidente și persistente limitări/constrângeri constatate sunt următoarele:   * Caracterul discreționar al deciziei privind instituirea SAP. Instituirea SAP este recomandată de către Guvern consiliilor raionale/municipale și nu stabilită ca atare. Acest fapt pune sub risc înalt/iminent crearea serviciilor respective, când organele administrației publice raionale/municipale pot decide existența sau inexistența unui serviciu absolut necesar sistemului de învățământ. * Uniformizare în stabilirea efectivului-limită de personal al SAP. Prin Hotărârea de Guvern nr.732/2013, a fost aprobat efectivul-limită de 10 unități de personal pentru SAP, fără luarea în considerare a numărului potențial de copii, familii, instituții, cadre didactice asistate. Or, lucrurile sunt radical diferite în cazul raioanelor mici (Basarabeasca, Dubăsari, Șoldănești) și al celor mai mari (Orhei, Cahul, Hâncești), precum și al municipiilor (Chișinău, Bălți). * Insuficiența resurselor pentru realizarea calitativă a misiunii. Raportate la complexitatea și amploarea atribuțiilor puse în sarcina Centrului Republican de Asistență Psihopedagogică (CRAP) (de organizare, elaborare, monitorizare, cercetare, realizare de intervenții practice etc.), resursele Centrului (umane, materiale, de timp) nu acoperă și nu asigură realizarea calitativă a misiunii acestuia. Misiunea este formulată prea larg și lasă loc pentru situații în care CRAP va fi în permanență implicat în activați suplimentare care decurg din dezideratul de asigurare a dreptului la educaţie  de calitate pentru toţi copiii. De asemenea, scopul CRAP necesită concretizare, întrucât sintagma ”asistență psihopedagogică”, ca și semnificație, presupune activități concrete de lucru cu copiii, care sunt improprii nivelului/poziției CRAP în ierarhia structurilor de educație incluzivă. O situație similară se înregistrează și în cazul SAP, în special în ceea ce privește realizarea atribuției de acordare a asistenței psihopedagogice directe copiilor. În același timp, conform documentelor de constituire, misiunea ambelor structuri este formulată foarte general, fapt ce extinde extrem de mult aria de activitate a ambelor structuri de asistență psihopedagogică, în condițiile în care acestea au fost create pentru asistența unui grup distinct de beneficiari. * Aceeași constatare poate fi făcută și în ceea ce privește atribuțiile CRAP/SAP. Lista de atribuții este extrem de extinsă, în practică fiind complicat de asigurat realizarea calitativă a tuturor acestor responsabilități. * Inadecvarea tipologiei resurselor la misiunea și obiectivele structurilor de asistență psihopedagogică. Lista/tipologia funcțiilor în cadrul structurilor de asistență psihopedagogică necesită revizuire în sensul adecvării la misiunea și scopurile de bază ale acestor structuri. Constatarea respectivă este în special pregnantă în cazul acordării asistenței psihopedagogice direct copiilor. În condițiile în care în sistemul național de educație activează doar 20 de psihologi și 16 psihopedagogi la nivel preșcolar și 420 de psihologi – la nivel de instituții de învățământ primar şi secundar general, este evidentă necesitatea aportului SAP la asistența copiilor. (Pe când în SAP activează doar un psiholog care are multe responsabilități și puține resurse/instrumente pentru realizarea calitativă a acestora). * Interferența nivelurilor de responsabilitate. Întrucât CRAP coordonează  metodologic SAP, oferă asistență de specialitate, este ineficient, din punctul de vedere al utilizării resurselor, ca Centrului să i se pună sarcina de acordare a suportului metodologic personalului din învățământ (cadre didactice, cadre didactice de sprijin, psihologi, logopezi). În acest scop, sunt create SAP-urile și CRAP asigură, prin elaborarea metodologiilor, instrucțiunilor, alte suporturi, asistența metodologică necesară instituțiilor și personalului. * La fel, extinderea atribuțiilor CRAP până la acordarea asistenței APL, copiilor şi familiilor acestora creează dublări cu atribuțiile SAP și reduce din resursele CRAP care ar trebui sa fie alocate pentru realizarea atribuțiilor de bază: asigurarea metodologică a dezvoltării educației incluzive la nivel național. * Atribuirea SAP a responsabilității de monitorizare a progresului educațional al copiilor cu CES generează dublarea sarcinilor cu instituțiile de învățământ. SAP ar trebui să elaboreze analize calitative și de impact privind intervențiile/serviciile de suport, adecvarea acestora la necesitățile copiilor și contribuția la evoluția/progresul educațional al copiilor. * Lipsa perspectivelor și precondițiilor de dezvoltare a structurilor de asistență psihopedagogică și de asigurare a calității activității acestora. * Niciunul din regulamentele structurilor de asistență psihopedagogică nu conține prevederi explicite privind dezvoltarea continuă, modernizarea, asigurarea calității. Nu este clar stabilit mecanismul de monitorizare, cu excepția supervizării SAP de către CRAP și a prezentării rapoartelor anuale de activitate ca formă de responsabilizare publică. | | | | | | |
| d) **Descrieți cum a evoluat problema şi cum va evolua fără o intervenție** | | | | | | |
| În ierarhia instituțiilor publice, misiunea cărora vizează, în mod direct, asigurarea dreptului la educație de calitate pentru toți copiii, se evidențiază structurile de asistență psihopedagogică: Centrul Republican de Asistență Psihopedagogică (CRAP) și Serviciul raional/municipal de asistență psihopedagogică (SAP). Ambele instituții au fost create relativ recent, în anul 2013, și au un rol definitoriu în asigurarea realizării EI de calitate la toate nivelurile.  În conformitate cu Regulamentul de organizare și funcționare a CRAP, atribuțiile de bază ale Centrului vizează: • coordonarea şi monitorizarea activității SAP; • acordarea suportului metodologic SAP, autorităţilor APL, familiei copilului sau altor structuri în procesul dezvoltării EI la nivel de raion și instituție de învățământ; • elaborarea metodologiilor de evaluare şi asistență a copiilor pentru specialiștii serviciilor, psihologii instituțiilor de învățământ preșcolar, primar şi secundar general, cadrele didactice, cadrele didactice de sprijin, precum şi pentru alţi specialiști implicaţi în proces • elaborarea recomandărilor metodologice privind adaptările curriculare, dezvoltarea PEI, principiile de organizare a evaluărilor şi susţinerea probelor de evaluare pentru copiii cu CES; • administrarea bazelor de date şi monitorizarea, la nivel naţional, a situaţiei tuturor copiilor beneficiari ai serviciilor de asistenţă psihopedagogică; • inițierea şi dezvoltarea parteneriatelor intersectoriale cu diferite structuri în vederea implementării programelor; • organizarea și realizarea programelor de informare-educare-comunicare şi sensibilizare publică în domeniile ce se înscriu în aria de activitate a Centrului; • examinarea contestaţiilor privind procesul de evaluare complexă a dezvoltării copiilor, stabilirea CES, acordarea asistenţei psihopedagogice copilului şi familiei, acordarea asistenţei metodologice specialiştilor în lucrul cu copiii cu CES la nivel de SAP etc.  Exercițiul de grupare a atribuțiilor CRAP pe domenii de intervenție evidențiază ariile în care implicarea CRAP este mai persistentă și cele care pot fi considerate conexe, complementare sau chiar nejustificate (nu este clară, de exemplu, includerea în atribuțiile CRAP a acordării asistenței APL și familiilor în condițiile în care la nivel local (raional și municipal) există servici de asistență psihopedagogică împuternicite cu aceste atribuții).  Raportarea acestui volum important de sarcini la efectivul-imită al Centrului (17 unități, dintre care 5 cu funcții administrative) subliniază în mod concludent faptul că resursele disponibile pentru realizarea obiectivelor și atribuțiilor CRAP sunt insuficiente, iar capacitatea Centrului necesită consolidare substanțială.  Deși Hotărârea de Guvern nr.732/2013 doar ”recomandă” consiliilor raionale/municipale instituirea serviciilor de asistență psihopedagogică, acestea au fost create, în timp relativ scurt, în toate raioanele și municipiile și în UTA Găgăuzia.  Analiza de birou efectuată a constat diferențe considerabile în ceea ce privește resursele umane/efectivul SAP. Numărul de angajați per serviciu variază între 3 și 15 colaboratori [16], deși Hotărârea de Guvern limitează efectivul acestor structuri la 10 unități.  Numeroasele studii și analize realizate începând cu 2013 confirmă că numărul de specialiști în cadrul SAP, deși variază de la un raion la altul, nu ține cont de numărul de copii dintr-un anumit teritoriu și nu este aliniat la numărul și necesitățile copiilor cu CES. Această situație a condus și la variații considerabile în nivelul de încărcare/solicitare a personalului SAP (de exemplu, de la 15 copii/specialist SAP în Taraclia la aproximativ 66 în Ialoveni sau, și mai radical, la 108 în Chișinău. Acești indicatori susțin ipoteza că necesitățile copiilor cu CES sunt abordate diferit în dependență de capacitatea SAP de a gestiona procesele ce țin de evaluarea/reevaluarea și asistență copiilor. Este un factor definitoriu, necesar a fi luat în considerare în dimensionarea personalului SAP.  În legătură directă cu numărul de copii este și un alt indicator – numărul instituțiilor de învățământ gestionate, dat fiind volumul de asistență metodologică pe care SAP trebuie să îl acorde fiecărei unități educaționale și personalului acesteia.  Pe fundalul lipsei acute de specialiști de profil (psihopedagogi, psihologi, logopezi) în instituțiile de învățământ preșcolar, primar și secundar, subdimensionarea SAP pune presiuni pe specialiști și generează provocări serioase din perspectiva acordării asistenței calificate și calitative copiilor cu CES. Acest impact negativ se răsfrânge și asupra proceselor de monitorizare a dezvoltării educației incluzive, de care este responsabil SAP la nivel de raion/municipiu.  În structura statelor de personal ale SAP, se regăsesc toate pozițiile de specialiști necesari furnizării asistenței psihopedagogice de calitate: psihopedagogi, pedagogi, psihologi, logopezi. Infim de puțin este acoperită poziția de kinetoterapeut – sunt doar 6 astfel de specialiști. Faptul că 29 de SAP-uri funcționează de aproape 10 ani fără kinetoterapeut ridică serioase semne de întrebare privind relevanța și utilitatea acestei funcții în cadrul SAP.  Angajații SAP sunt, in mare parte, specialiști cu o vechime de muncă considerabilă – 27% din angajați au vechimea generală de 30-40 de ani. Doar 9 (cca.4%) din 233 de angajați au vechimea în cadrul SAP de peste 10 ani, adică continuă să activeze de la momentul creării SAP.  Calificarea și calitatea profesională a angajaților SAP este demonstrată și prin obținerea de grade didactice. Statisticile denotă că cca. 60 la sută din totalul angajaților SAP sunt deținători de grade didactice. Remarcabil este faptul că din totalul de 139 de colaboratori SAP cu grade didactice, 18 dețin gradul întâi, iar 7 – gradul superior. Dar, există constrângeri de obținere a gradelor, condiționate de economii financiare.  Alături de experiența practică, calificarea personalului SAP este consolidată și prin încadrarea/participarea la diverse activități de dezvoltare profesională. Doar în anul 2021, specialiștii SAP au participat la 5818 astfel de activități. Totuși, este evidentă necesitatea elaborării unui plan de perspectivă care să asigure formarea continuă și dezvoltarea profesională a personalului SAP pe principii sistemice, de adecvare la necesități și transfer de cunoștințe/competențe către alți specialiști din teritoriile administrate.  Domeniile de intervenție ale SAP sunt stabilite prin Regulamentul-cadru și constituie activitatea de bază a Serviciului: evaluarea/reevaluarea dezvoltării copiilor, identificarea CES și elaborarea recomandărilor pentru suportul educațional al copiilor; asistența psihopedagogică a copiilor cu CES; asistența metodologică a instituțiilor de învățământ și personalului implicat în asigurarea incluziunii educaționale a copiilor cu CES. Analiza rapoartelor anuale ale SAP prezintă evidențe solide privind volumul supradimensionat de activitate pe fiecare din aceste domenii.   |  |  | | --- | --- | | Cu referire la evaluarea dezvoltării copiilor, este necesar de accentuat că acest proces complex implică activitatea laborioasă de planificare și elaborare/adaptare a instrumentelor de evaluare, efectuarea evaluării propriu-zise și elaborarea Raportului de evaluare. Cuantificarea timpului alocat fiecărei din aceste etape a evaluării sugerează probabilitatea grăbirii procesului, alocării insuficiente a timpului necesar pentru executarea calitativă a fiecărei etape. | **a. 2021** |   Datele din diagrama de mai sus arată că 78% din numărul total de copii referiți în 2021 au fost evaluați și se prezumă că SAP-urile nu evaluează toți copiii. Totodată, statisticile demonstrează că, din numărul total de copii evaluați, 95% sunt identificați ca având CES, ceea ce demonstrează că instituțiile de învățământ dețin competențe necesare în efectuarea evaluării inițiale corespunzătoare și în identificarea în timp util a dificultăților copiilor pe anumite domenii de dezvoltare.  Suplimentar la activitatea planificată, SAP-urile efectuează evaluări psihologice ad-hoc, în baza solicitărilor organelor de drept. Astfel, în anul 2021, numărul unor atare solicitări și, respectiv, evaluări a fost de 1166. De asemenea, în conformitate cu prevederile legale, SAP eliberează Formularul 5 cu date rezultate din evaluarea copilului pe domenii de dezvoltare. În a. 2021, au fost completate/eliberate 3340 astfel de formulare. Toate aceste activități suplimentare amplifică volumul de muncă al SAP care și așa este destul de mare.  Furnizarea directă a asistenței psihopedagogice copiilor cu CES este domeniul de intervenție al SAP cu cele mai persistente provocări, întrucât este sub presiunea diferitor factori contextuali și organizaționali cu impact asupra capacității SAP de realizare calitativă a acestor atribuții. În lipsa specialiștilor de profil în instituțiile școlare și preșcolare, colaboratorii SAP nu doar recomandă servicii/intervenții de suport, dar și realizează programe de asistență/planuri de intervenții psihopedagogice individualizate: de recuperare şi reabilitare a dezvoltării etc.   |  |  | | --- | --- | | Tipuri de asistență | În anul 2021, specialiștii SAP au realizat un număr impunător de ședințe de asistență de diferite tipuri (psihopedagogică, psihologică, educațională logopedică) – 19703 pentru 7046 de copii. Aceste statistici sunt foarte concludente în ceea ce privește volumul considerabil de activități pe domeniul asistenței directe copiilor. |   La capitolul *asistență metodologică*, SAP-urile desfășoară o activitate foarte intensă și diversificată. Aceasta este prioritară din considerentul că, de calitatea asistenței metodologice depinde, în mare măsură, calitatea proceselor de educație incluzivă la nivel de raion/municipiu.   |  |  | | --- | --- | | Pe parcursul a. 2021, specialiștii SAP au organizat 10602 activități de consolidare a capacităților pentru circa 42 de mii de participanți – cadre didactice din învățământul preșcolar, primar și secundar [16]. În mod evident, sunt cifre impunătoare care subliniază, o dată în plus, amploarea activităților desfășurate de specialiștii SAP. |  |   În calitate de participanți, în activitățile de asistență metodologică sunt încadrați, în special, membrii personalului didactic cu atribuții în asistența copiilor cu CES și asigurarea incluziunii lor educaționale, alte categorii de personal,  În același timp, dată fiind abordarea intersectorială pe care SAP își bazează intervențiile în sistem și în raport cu copiii asistați, sunt organizate activități de asistență metodologică pentru APL, specialiștii din domenii conexe (protecție/asistență socială, sănătate), pentru părinți și pentru alte grupuri-țintă.  Analizele de mai sus conțin evidențe argumentate privind neconcordanța dintre complexitatea și volumul activităților SAP și resursele disponibile pentru realizarea acestora. Disparitățile respective creează, inevitabil, riscuri pentru calitatea intervențiilor SAP și, implicit, riscuri pentru asistența psihopedagogică a copiilor.  Cele mai importante aspecte în activitatea structurilor/serviciilor de asistență psihopedagogică care necesită reconsiderare și ajustare la necesitățile sistemului de educație și ale beneficiarilor de servicii educaționale sunt următoarele:   |  |  | | --- | --- | | **Aspecte de activitate care prezintă vulnerabilități** | **Recomandări pentru ameliorare** | | Asigurarea neuniformă a serviciilor de asistență psihopedagogică cu personal în funcție de numărul de beneficiari asistați | * Revizuirea actelor normative care reglementează organizarea și funcționarea structurilor/serviciilor de asistență psihopedagogică, * Stabilirea efectivului acestor unități în baza normativelor per specialist și în dependență de numărul de beneficiari arondați. | | Exercitarea unui volum mare de muncă în lipsa resurselor corespunzătoare | * Reconsiderarea atribuțiilor structurilor/serviciilor de asistență psihopedagogică. * Delimitarea atribuțiilor pe niveluri de responsabilitate * Creșterea capacității prin majorarea efectivului-limită și redistribuirea unităților de personal. * Alocarea altor tipuri de resurse (finanțare adițională, transport, acces la informații relevante/necesare exercitării atribuțiilor, cum ar fi de ex., datele cu privire la copiii cu dizabilități), care să sprijine intervențiile CRAP/SAP. * Dezvoltarea continuă a competențelor personalului din instituțiile de învățământ care să asigure asistența psihopedagogică cu intervenție minimă din partea SAP. | | Disproporționalitate în acordarea asistenței psihopedagogie raportată la necesități | * Reconceptualizarea modalităților de acordare a asistenței psihopedagogice. * Crearea formelor de furnizare de servicii tip „ outreach” în vederea creșterii gradului de acoperire a necesităților beneficiarilor. | | Competențe specializate insuficiente (cu precădere, în domenii ca deficiențele senzoriale, tulburările din spectrul autist, sindroame de diverse tipuri) | * Stabilirea unor abordări sistemice privind creșterea competențelor și dezvoltarea profesională a personalului. * Echiparea personalului CRAP/SAP cu competențe specializate care pot fi diseminate către cadrele didactice din sistem. * Instituirea mecanismelor de procurare a serviciilor înalt specializate de la furnizori cu expertiză în domeniu. | | Disfuncționalitate în managementul documentelor | * Crearea unui sistem informațional/digitalizat de management al documentelor, care să permită stocarea, procesare și transmiterea, în timp util, a tuturor datelor cu care operează SAP. | | Implicarea personalului în activități conexe | * Alocarea resurselor umane/profesionale suplimentare pentru a răspunde necesităților organelor de drept, de ordine publică, altor instituții care solicită participarea specialiștilor SAP în alte activități prevăzute de reglementările în vigoare. | | | | | | | |
| e) **Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului** | | | | | | |
| Racordarea politicilor educaționale la conceptual de dezvoltare durabilă și incluzivă reprezintă unul dintre obiectivele prioritare asumate de către Guvern, reliefate în ***Planul Național de acțiuni, Programul de activitate al Guvernului Republicii Moldova, Strategia „Educația-2030”, proiectul Programului de dezvoltare a educației pentru anii 2021-2030*** și în alte documente de politici publice conexe pentru atingerea obiectivelor strategice de dezvoltare a educației.  Raporturile juridice generale din sfera educației incluzive, educației pentru toți sunt reglementate prin ***Constituţia Republicii Moldova, Codul Educației al RM*** nr.152/2014***.*** În scopul organizării și asigurării funcționării incluziunii educaționale Codul Educației prin art.3, prevede prin educaţie incluzivă - proces educaţional care răspunde diversității copiilor şi cerinţelor individuale de dezvoltare şi oferă oportunități şi şanse egale de a beneficia de drepturile fundamentale ale omului la dezvoltare şi educaţie de calitate în medii comune de învățare. Dreptul Ministerului Educației și Cercetării de a fonda structuri de asistență psihopedagogică în educație este reglementat de art.129, alin (1) din ***Codul Educației al RM*** nr.152/2014 cu modificările ulterioare.  Guvernul RM decide asupra constituirii, reorganizării și dizolvării structurilor organizaționale din sfera de competență a ministerelor și altor autorități administrative subordonate Guvernului în temeiul art.7 lit e) din ***Legea nr.136/2017 cu privire la Guvern***. Instituțiile publice din sfera de competență a MEC și a altor ministere, se reorganizează și se dizolvă de Guvern, la propunerea ministerelor respective în temeiul art.32 alin.(2) din ***Legea nr.98/2012 privind administrația publică centrală de specialitate.***  Calitatea de fondator al instituției publice Centrul Republican de Asistență Psihopedagogică o deține Ministerul Educației și Cercetării, în conformitate cu prevederile ***Hotărârii de Guvern nr.146/2021,*** ***cu privire la organizarea și funcționarea Ministerului Educației și Cercetării*** (Anexa nr.5).  Proiectul de Hotărâre a Guvernului, propus spre aprobare prevede consolidarea Centrului Republican de Asistență Psihopedagogică prin inserarea, în structura acestuia, a structurilor teritoriale de asistență psihopedagogică. Prezentul act normativ are caracter aplicativ (de executare a reglementărilor existente) și reprezintă aplicarea într-un cadru concret a atribuțiilor fondatorului de a desfășura reorganizarea instituțiilor în mod operativ, conform legislației primare.  Patrimoniul serviciilor raionale/municipale de asistență psihopedagogică se va transmit în conformitate cu prevederile ***Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015***. | | | | | | |
| **2. Stabilirea obiectivelor** | | | | | | |
| a) **Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** | | | | | | |  |
| **Obiectiv principal:** Crearea unei structuri unitare, funcționale, eficiente, care livrează asistență psihopedagogică de calitate, centrată pe copil și necesitățile acestuia, și care sprijină instituțiile de învățământ și personalul didactic să asigure intervenții de suport ce răspund necesităților tuturor copiilor.  Dezideratul respectiv poate fi realizat prin demersuri consistente și coerente de determinare a orientărilor/acțiunilor necesare pentru atenuarea vulnerabilităților, soluționarea problemelor, cu accent pe următoarele:  a. operarea modificărilor în carul normativ de organizare a structurilor/serviciilor de asistență psihopedagogică;  b. reorganizarea funcțională: statut, structură instituțională, subordonare;  c. crearea și asigurarea precondițiilor normative, metodologice și praxiologice ce favorizează calitatea asistenței psihopedagogice.  **Obiective măsurabile**   1. Asigurarea cadrului normativ eficient și stimulativ:    1. Revizuirea actelor normative și a documentelor metodologice care reglementează organizarea și funcționarea structurilor/serviciilor de asistență psihopedagogică, pentru ameliorarea inconsistențelor existențe, în special a celor referitoare la:  * actualizarea misiunii, scopului și obiectivelor structurilor/serviciilor, în sensul concretizării acestora și adaptării la necesitățile sistemului de educație și ale beneficiarilor de servicii educaționale; * stabilirea efectivului-limită în bază de criterii care iau în calcul indicatori demografici, geografici și organizaționali; * reconsiderarea și racordarea tipologiei statelor de personal la necesitățile beneficiarilor de asistență psihopedagogică; * delimitarea explicită pe niveluri a responsabilităților entităților care furnizează asistență psihopedagogică.   1.2 Elaborarea de reglementări noi care să suplinească golurile normative existente cu referire la:   * subordonarea serviciilor raionale/municipale de asistență psihopedagogică; * crearea de resurse noi, mobile, care să asigure echitate în furnizarea asistenței psihopedagogice de calitate, conform necesităților; * crearea unor sisteme/mecanisme de stimulare și evaluare a calității, de atestare/ acreditare a serviciilor și personalului.  1. Schimbarea statutului, subordonării structurilor de asistență psihopedagogice:    1. Reconceptualizarea statutului serviciilor raionale/municipale de asistență psihopedagogică, prin transformarea lor în calitate de structuri componente ale CRAP, al cărui fondator va rămâne Ministerul Educației și Cercetării;    2. Precizarea conexiunilor cu Centrul Republican de Asistență Psihopedagogică și organele locale de specialitate în domeniul învățământului, alți subiecți relevanți. 2. Resetarea principiilor și criteriilor de stabilire și distribuire a resurselor:    1. Redimensionarea resurselor structurilor/ serviciilor, în scopul creării și asigurării capacității organizaționale optime pentru realizarea misiunii, scopului și obiectivelor. Alocarea de unități de personal asociate cu complexitatea a serviciilor;    2. Adecvarea statelor de personal, ca tipologie, la obiectivele și atribuțiile structurilor/serviciilor de asistența psihopedagogică;    3. Dotarea structurilor/serviciilor cu echipamente, dispozitive, materiale, resurse informaționale;    4. Crearea unui sistem de creștere/consolidare și atestare/certificare a capacităților profesionale ale specialiștilor, dezvoltat din perspectiva mix-ului atribuțiilor manageriale ale acestora;    5. Crearea unui sistem informațional/digitalizat de management al documentelor, care să permită stocarea, procesare și transmiterea, în timp util, a tuturor datelor cu care operează SAP. 3. Actualizarea listei de atribuții, sincronizarea cu prioritățile sistemului și beneficiarilor:    1. Proporționalizarea atribuțiilor structurilor/serviciilor de asistența psihopedagogică și a metodelor de realizare a acestora;    2. Partajarea distinctă a atribuțiilor structurilor/serviciilor, pe niveluri de intervenție și de responsabilitate, urmărind acoperirea domeniilor-lipsă și excluderea dublărilor, suprapunerilor;    3. Evidențierea ariilor/atribuțiilor în care implicarea structurilor/serviciilor de asistență psihopedagogică este obligatorie și definitorie și a celor care pot fi considerate conexe, complementare (ex., participarea în calitate de experți în procesele realizate de organele de drept, de ordine publică etc.). 4. Reconceptualizarea modalităților de acordare a asistenței psihopedagogice. Crearea formelor de furnizare de servicii mobile , în vederea creșterii gradului de acoperire a necesităților beneficiarilor. | | | | | | |
| **3. Identificarea opțiunilor** | | | | | | |
| a) **Expuneți succint opțiunea „a nu face nimic”, care presupune lipsa de intervenție** | | | | | | |
| **„a nu face nimic”-** Lipsa de decizii asupra unei rețele eficiente de structuri de asistență psihopedagogică raportată la un număr în creștere a copiilor/elevilor cu cerințe educaționale speciale, lipsa unui mediu incluziv, adaptat și corelat cu necesitățile copilului/elevului, care duce la excludere și segregare, lipsa unei tranziții eficiente la diferite niveluri educaționale, excluziune socială în context general.  ”A nu face nimic” înseamnă a nu onora obligațiunile asumate de RM față de Agenda 2030 pentru Dezvoltare Durabilă, adoptată de toate statele membre ale Organizaţiei Naţiunilor Unite în anul 2015 și ar produce efecte negative asupra cooperării Republicii Moldova cu Uniunea Europeană (dezavantaj competitiv) și posibilități mai scăzute de dezvoltare durabilă a țării. | | | | | | |
| b**) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate** | | | | | | |
| Proiectul este elaborat, având la bază *Evaluarea comune a Programului pentru Dezvoltarea Educației Incluzive 2011 - 2020 în Republica Moldova, inclusiv aplicarea standardelor școlare prietenoase pentru copii*, implementată în perioada Mai - Decembrie 2019, elaborat de Ministerul Educației, Culturii și Cercetării cu suportul UNICEF, *Analiza privind reconsiderarea structurilor/serviciilor de asistență psihopedagogică*, elaborată în cadrul Proiectului Servicii de suport pentru incluziunea educațională a copiilor cu dizabilități, implementat de Keystone Moldova, finanțat de Fundația Soros, rapoarte anuale de activitate ale structurilor de asistență psihopedagogică ( 2014-2021), etc.  Aprobarea acestui proiect de HHotărâre de Guvern va contribui la eficientizarea mijloacelor financiare prin redistribuirea acestora în conformitate cu necesitățile copiilor cu cerințe educaționale speciale.  Proiectul presupune:   1. Asigurarea cadrului normativ eficient și stimulativ. 2. Revizuirea actelor normative și a documentelor metodologice care reglementează organizarea și funcționarea structurilor/serviciilor de asistență psihopedagogică, pentru ameliorarea inconsistențelor existențe, în special a celor referitoare la:  * Actualizarea misiunii, scopului și obiectivelor structurilor/serviciilor, în sensul concretizării acestora și adaptării la necesitățile sistemului de educație și ale beneficiarilor de servicii educaționale. * Stabilirea efectivului-limită în bază de criterii care iau în calcul indicatori demografici, geografici și organizaționali. * Reconsiderarea și racordarea tipologiei statelor de personal la necesitățile beneficiarilor de asistență psihopedagogică. * Delimitarea explicită pe niveluri a responsabilităților entităților care furnizează asistență psihopedagogică.  1. Elaborarea de reglementări noi care să suplinească golurile normative existente cu referire la:    * Subordonarea serviciilor raionale/municipale de asistență psihopedagogică.    * Crearea de resurse noi, mobile, care să asigure echitate în furnizarea asistenței psihopedagogice de calitate, conform necesităților. 2. Schimbarea statutului, subordonării. 3. Reconceptualizarea statutului serviciilor raionale/municipale de asistență psihopedagogică, prin transformarea lor în calitate de structuri componente ale CRAP. 4. Precizarea conexiunilor cu organele locale de specialitate în domeniul învățământului, alți subiecți relevanți. 5. Resetarea principiilor și criteriilor de stabilire și distribuire a resurselor. 6. Redimensionarea resurselor structurilor/ serviciilor, în scopul creării și asigurării capacității organizaționale optime pentru realizarea misiunii, scopului și obiectivelor. Alocarea de unități de personal asociate cu complexitate a serviciilor. 7. Adecvarea statelor de personal, ca tipologie, la obiectivele și atribuțiile structurilor/serviciilor de asistența psihopedagogică. 8. Dotarea structurilor/serviciilor cu echipamente, dispozitive, materiale, resurse informaționale. 9. Crearea unui sistem de creștere/consolidare și atestare/certificare a capacităților profesionale ale specialiștilor, dezvoltat din perspectiva mix-ului atribuțiilor manageriale ale acestora. 10. Crearea unui sistem informațional/digitalizat de management al documentelor, care să permită stocarea, procesare și transmiterea, în timp util, a tuturor datelor cu care operează SAP. 11. Actualizarea listei de atribuții, sincronizarea cu prioritățile sistemului și beneficiarilor. 12. Proporționalizarea atribuțiilor structurilor/serviciilor de asistență psihopedagogică și a metodelor de realizare a acestora. 13. Partajarea distinctă a atribuțiilor structurilor/serviciilor, pe niveluri de intervenție și de responsabilitate, urmărind acoperirea domeniilor-lipsă și excluderea dublărilor, suprapunerilor. 14. Evidențierea ariilor/atribuțiilor în care implicarea structurilor/serviciilor de asistență psihopedagogică este obligatorie și definitorie și a celor care pot fi considerate conexe, complementare (ex., participarea în calitate de experți în procesele realizate de organele de drept, de ordine publică etc.). 15. Reconceptualizarea modalităților de acordare a asistenței psihopedagogice. Crearea formelor de furnizare de servicii mobile, în vederea creșterii gradului de acoperire a necesităților beneficiarilor.   Suplimentar la cele expuse mai sus, în perspectiva promovării unui nou concept al structurilor de asistență psihopedagogică, se impun și intervenții pe domenii conexe, care pot influența, direct sau indirect asistența psihopedagogică:   1. Definirea pachetelor de servicii educaționale, cu precizarea pachetelor furnizate de structurile/serviciile de asistență psihopedagogică. Stabilirea costurilor pachetelor de servicii, inclusiv a coeficienților pentru finanțarea compensatorie și complementară. 2. Eliminarea conflictului normativ determinat de existența echipelor mobile în sistemul de asistență/protecție socială, cu aproximativ aceeași structură de personal, aceleași obiective și tipuri/forme de suport furnizate. 3. Crearea modelelor de furnizare a serviciilor de suport non-educațional copiilor cu dizabilități în instituțiile de învățământ (de asistență personală, de reabilitare, altele), cu stabilirea mecanismelor de finanțare corespunzătoare. 4. Revizuirea normativelor /sarcinii didactice a cadrelor didactice de sprijin și a modului de salarizare. 5. Desemnarea, în baza rezultatelor evaluării și autorizării/certificării speciale, a centrelor de resurse metodologice (din rândul serviciilor de asistență psihopedagogică, instituțiilor de învățământ, organizațiilor furnizoare private) pentru formare continuă, ghidare, supervizare în domenii cu specializare îngustă (de ex., deficiențe senzoriale, tulburări din spectrul autist, comportament provocator). 6. Examinarea oportunității de instituire a mecanismelor de procurare a serviciilor de asistență psihopedagogică înalt specializate de la furnizori cu expertiză în domeniu. | | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | | | |
| O altă opțiune alternativă nu a fost identificată, punându-se accent pe necesitatea respectării angajamentelor în atingerea Obiectivului Dezvoltării Durabile - **educația de calitate,** asumate de Republica Moldova conform Agendei 2030 și prevederilor Acordului de Asociere RM - UE de modernizare și aliniere a sistemului educațional cu standardele UE, care includ măsuri de îmbunătățire a calității şi relevanței. | | | | | | |
| **4. Analiza impacturilor opțiunilor** | | | | | | |
| a) **Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** | | | | | | |
|  | | | | | | |
| Efectele **negative** ale stării actuale:   * caracterul discreționar al deciziei privind instituirea structurilor de asistență psihopedagogică; * neuniformizare în stabilirea efectivului-limită de personal al structurilor de asistență psihopedagogică; * insuficiența resurselor pentru realizarea calitativă a misiunii structurilor de asistență psihopedagogică; * inadecvarea tipologiei resurselor la misiunea și obiectivele structurilor de asistență psihopedagogică; * interferența nivelurilor de responsabilitate la nivel de ierarhia structurilor de asistență psihopedagogică; * lipsa perspectivelor și precondițiilor de dezvoltare a structurilor de asistență psihopedagogică și de asigurare a calității activității acestora; * diminuarea calității și a performanței învățământului general în condițiile unei proces incluziv necorespunzător necesităților copiilor.   Efectele **pozitive** ale aplicării proiectului Hotărârii de Guvern vor fi:   * acces sporit a copiilor la servicii de asistență psihopedagogică și incluziune în medii educaționale generale; * proces de evaluare și individualizare a educației pentru copiii cu cerințe educaționale speciale îmbunătățit; * mecanisme de organizare eficientizate a procesului de incluziune școlară; * structuri de asistență psihopedagogică îmbunătățite în procesul de prestare a serviciilor; * funcții ale structurilor de asistență psihopedagogică corespunzătoare cerințelor mediului educațional; * creșterea profesională a specialiștilor din domeniul educațional (cadre didactice de sprijin, psihologi, psihopedagogi, logopezi, etc); * sistem informațional integrat în domeniul educației incluzive la nivel raional, care să determine procesul decizional privind necesitățile copiilor cu cerințe educaționale speciale, resurselor umane și infrastructuri educaționale; | | | | | | |
| b1) **Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | | | |
| Implementarea prezentului proiect de Hotărâre de Guvern presupune punerea în aplicare a unor acțiuni, care vor contribui la îmbunătățirea calității incluziunii educaționale a copiilor, un răspuns mai adecvat la nevoile instituțiilor de învățământ, utilizarea mai eficientă a banului public dedicat educației tuturor copiilor.  ***Impactul economic:***   * + consolidarea unei structuri de asistență psihopedagogică, care va oferi servicii educaționale de calitate principalilor beneficiari;   + redimensionarea structurilor de asistență psihopedagogică va consolida competența în domeniul incluziunii într-o structură cu un grad de calitate înalt;   + infrastructura modernizată treptat (medii de învățare, dotare cu tehnologie asistivă, transport, etc.) va contribui la calitatea serviciilor de suport în incluziune prestate și axarea acestora pe nevoile copilului.   ***Impactul social:***   * + redimensionarea rețelei de structuri de asistență psihopedagogică va conduce la eficientizarea cheltuielilor pentru structuri de acest fel și va permite consolidarea de fonduri pentru noi forme de servicii corespunzătoare necesităților copiilor cu cerințe educaționale speciale;   + sporirea accesului beneficiarilor la servicii mai calitative și cu investiții mai bune în infrastructura și medii (medii de învățate, tehnologii informaționale, tehnologie asistivă, servicii de suport).   ***Impactul de mediu.***  Fără impact. | | | | | | |
| 1. b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | | | |
| - | | | | | | |
| c**) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | | | | | | |
| *Gradul de conformare*  Organele locale de specialitate în domeniul învățământului și structurile de asistență psihopedagogică sunt conștiente de necesitatea reformelor ce urmează a fi întreprinse în sector. La elaborarea Proiectului Hotărârii de Guvern menționat s-a ținut cont de *Evaluarea comună a Programului pentru Dezvoltarea Educației Incluzive 2011 - 2020 în Republica Moldova, inclusiv aplicarea standardelor școlare prietenoase pentru copii*, implementată în perioada Mai - Decembrie 2019, elaborat de Ministerul Educației, Culturii și Cercetării cu suportul UNICEF, *Analiza privind reconsiderarea structurilor/serviciilor de asistență psihopedagogică*, elaborată în cadrul Proiectului Servicii de suport pentru incluziunea educațională a copiilor cu dizabilități, implementat de Keystone Moldova, finanțat de Fundația Soros, rapoarte anuale de activitate ale structurilor de asistență psihopedagogică ( 2014-2021), a numeroaselor studii realizate de diverse organizații în domeniu.  *Riscuri relevante*   * + neasumarea deciziei politice de implementare a măsurii propuse de restructurare a structurilor de asistență psihopedagogică;   + rezistența instituțională, precum și a factorului uman față de schimbările propuse în proiectul Hotărârii de Guvern;   + lipsa de capacitate și reticența unor persoane incluse în procesul de reorganizare/fuzionare/integrare.   Pentru activitatea Centrului Republican de Asistență Psihopedagogică și structurilor sale teritoriale de asistență psihopedagogică sunt necesare de a fi realizate un șir de acțiuni precum:   * elaborarea și aprobarea unui Plan de dezvoltare strategică a Centrului Republican de Asistență Psihopedagogică; * încadrarea personalului din instituțiile restructurate; * aprobarea Regulamentului de funcționare și organizare etc.   Toate aceste măsuri necesită un efort suplimentar, pe de o parte de la MEC, dar și de la Centrul Republican de Asistență Psihopedagogică. | | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi. | | | | | | |
| * + Fără impact. | | | | | | |
| **Concluzie**  e) **Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | | | | | | |
| Implementarea proiectului Hotărârii de Guvern ***Cu privire la Centrul Republican de Asistență Psihopedagogică***va avea următorul impact:  **Impactul fiscal.** Fără impact.  **Impactul administrativ.** Procesul de consolidare a rețelei structurilor de asistență psihopedagogică necesită anumite eforturi administrative, legate de ajustarea cadrului normativ, de încetare a existenței a structurilor organizatorice instituționale, încadrare/încetare sau modificare a raporturilor de serviciu cu personalul de conducere, cadrele didactice sau cel auxiliar.  **Impactul social.** Consolidarea rețelei de structuri de asistență psihopedagogică eventual poate duce după sine încadrare/încetare sau modificare a raporturilor de serviciu cu personalul de conducere, cadrele didactice sau cel auxiliar, respectiv, în acest caz, poate provoca și nemulțumirea acestora.  **Impactul economic.** Restructurarea structurilor de asistență psihopedagogică va avea impact economic și fiscal, redirecționând sursele financiare acumulate spre: a) îmbunătățirea calității serviciilor prestate; b) sporirea procesului de evaluare și individualizare a educației pentru copiii cu cerințe educaționale speciale; c) eficientizarea mecanismelor de organizare eficiente a procesului de incluziune școlară; d) structuri de asistență psihopedagogică mai bune în procesul de prestare a serviciilor; e) funcții ale structurilor de asistență psihopedagogică corespunzătoare cerințelor mediului educațional; f) creșterea profesională a specialiștilor din domeniul educațional (cadre didactice de sprijin, psihologi, psihopedagogi, logopezi, etc).  Beneficiile vor putea fi resimțite după implementarea Proiectului de Hotărâre de Guvern în decurs de cel puțin 2 ani. | | | | | | |
| **5. Implementarea şi monitorizarea** | | | | | | |
| a) **Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare** | | | | | | |  |
| 1. Prezentul Proiect de Hotărâre de Guvern va fi implementat conform acțiunilor ce urmează:  |  |  |  |  | | --- | --- | --- | --- | | **Nr.** | **Acțiunea** | **Autoritatea responsabilă /instituția** | **Autoritatea responsabilă de monitorizare** | |  | Pregătirea procesului de consolidare/restructurare:   * constituirea grupului de lucru; * colectarea datelor despre structurile de asistență psihopedagogică (personal, locații, bază materială, etc) etc.; * Informarea structurilor interesate despre proces și importanța lui. | MEC, **septembrie-octombrie, 2023** | Guvern | |  | Elaborarea proiectului Hotărârii de Guvern privind *Centrul Republican de Asistență Psihopedagogică*:   * Avizarea proiectului HG; * Aprobarea proiectului de HG privind Centrul Republican de Asistență Psihopedagogică; * Consultarea prealabila cu MF. | MEC**, septembrie-octombrie, 2023** | Guvern  **Aprobare xxx octombrie 2023** | |  | Negocierea/semnarea contractelor de locațiune pentru structurile de asistență psihopedagogică. | MEC, CRAP **octombrie-noiembrie, 2023** | Guvern | |  | Constituirea comisiilor de predare primire a mijloacelor fixe ale structurilor de asistență psihopedagogică. | MEC, CRAP  OLSDÎ  **octombrie-noiembrie, 2023** | Guvern | |  | Soluționarea aspectelor privind raporturile de muncă cu personalul din structurile de asistență psihopedagogică. | OLSDÎ, CRAP **pe parcursul noiembrie, 2023** | MEC | |  | Aprobarea și înregistrarea Regulamentului de organizare și funcționare a CRAP. | MEC  CRAP, **noiembrie, 2023** | MEC | |  | Stabilirea aspectelor organizatorice și operaționale ale structurilor de asistență psihopedagogică teritoriale. | CRAP, structurile de asistență psihopedagogică supuse noului mod de organizare  **noiembrie, 2022** | MEC | |  | Elaborarea și aprobarea unui Plan de dezvoltare strategică a Centrului Republican de Asistență Psihopedagogică. | CRAP  **decembrie**, 2023 | MEC |   Implementarea Proiectului Hotărârii de Guvern va necesita elaborarea și punerea în aplicare a anumitor acte normative, precum:   * Elaborarea și punerea în aplicare a Hotărârii de Guvern de reorganizare a Centrului Republican de Asistență Psihopedagogică; * Ordine privind raporturile de muncă ale personalului structurilor de asistență psihopedagogică; * Ordin comisii de transmitere a patrimoniului; etc. | | | | | | |
| 1. b) **Indicați clar indicatorii de performanță în baza cărora se va efectua monitorizarea** | | | | | | |
| 1. Centrul Republican de Asistență Psihopedagogică reorganizat în conformitate cu noua Hotărâre de Guvern; 2. 35 structuri teritoriale de asistență psihopedagogică funcționale subordonate Centrului Republican de Asistență Psihopedagogică; 3. Aspecte privind personalul și locația structurilor de asistență psihopedagogică soluționate în conformitate cu legislația și în conformitate cu necesitățile CRAP; 4. Cadrul normativ de funcționare a structurilor de asistență psihopedagogică actualizat; 5. Sistem informațional integrat în domeniul educației incluzive la nivel național creat. | | | | | | |
| c) **Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea** | | | | | | |
| Monitorizarea implementării Proiectului Hotărârii de Guvern este pusă în sarcina Ministerului Educației şi Cercetării. Activitățile de implementare vor include următoarele componente:  1) monitorizarea procesului de restructurare a structurilor de asistență psihopedagogică;  2) monitorizarea raporturilor de muncă ale personalului structurilor de asistență psihopedagogică;  3) monitorizarea procesului de încheiere a contractelor de locațiune;  4) monitorizarea activității comisiilor de transmitere a patrimoniului.  Beneficiile vor putea fi resimțite după implementarea Hotărârii de Guvern în decurs de 2 ani. | | | | | | |
| **6. Consultarea** | | | | | | |
| a) **Identificați principalele părţi (grupuri) interesate în intervenţia propusă** | | | | | | |  |
| **Autorități publice centrale:**  Ministerul Educației și Cercetării  Ministerul Finanțelor  Cancelaria de Stat  **Organele locale de specialitate în domeniul învățământului**  **Societatea civilă** | | | | | | |
| b) Explicați succint cum (prin ce metode) s-a asigurat consultarea adecvată a părților | | | | | | |
| Proiectul urmează a fi plasat online pentru consultări publice, avizat și reavizat, în conformitate cu legislația în vigoare și transmis la Guvern spre aprobare. | | | | | | |
| c) Expuneți succint poziția fiecărei entități consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | | | |
|  | | | | | | |
| **Anexă**  **Tabel pentru identificarea impacturilor** | | | | | | |
| **Categorii de impact** | | **Punctaj atribuit** | | | | |
|  | | *Opțiunea*  *propusă* | | *Opțiunea alterativă 1* | *Opțiunea alterativă 2* | |
| **Economic** | | | | | | |
| costurile desfășurării afacerilor | | 0 | |  |  | |
| povara administrativă | | 0 | |  |  | |
| fluxurile comerciale și investiționale | | 0 | |  |  | |
| competitivitatea afacerilor | | 0 | |  |  | |
| activitatea diferitor categorii de întreprinderi mici și mijlocii | | 0 | |  |  | |
| concurența pe piață | | +3 | |  |  | |
| activitatea de inovare și cercetare | | 0 | |  |  | |
| veniturile și cheltuielile publice | | +1 | |  |  | |
| cadrul instituțional al autorităților publice | | +1 | |  |  | |
| alegerea, calitatea și prețurile pentru consumatori | | 0 | |  |  | |
| bunăstarea gospodăriilor casnice și a cetățenilor | | +1 | |  |  | |
| situația social-economică în anumite regiuni | | +2 | |  |  | |
| situația macroeconomică | | +2 | |  |  | |
| alte aspecte economice | | 0 | |  |  | |
| **Social** | | | | | | |
| gradul de ocupare a forței de muncă | | +3 |  | | |  |
| nivelul de salarizare | | 0 |  | | |  |
| condițiile și organizarea muncii | | +2 |  | | |  |
| sănătatea și securitatea muncii | | +1 |  | | |  |
| formarea profesională | | +3 |  | | |  |
| inegalitatea și distribuția veniturilor | | 0 |  | | |  |
| nivelul veniturilor populației | | 0 |  | | |  |
| nivelul sărăciei | | 0 |  | | |  |
| accesul la bunuri și servicii de bază, în special pentru persoanele social-vulnerabile | | +3 |  | | |  |
| diversitatea culturală și lingvistică | | +3 |  | | |  |
| partidele politice și organizațiile civice | | 0 |  | | |  |
| sănătatea publică, inclusiv mortalitatea și morbiditatea | | 0 |  | | |  |
| modul sănătos de viață al populației | | +3 |  | | |  |
| nivelul criminalității și securității publice | | +2 |  | | |  |
| accesul și calitatea serviciilor de protecție socială | | +2 |  | | |  |
| accesul și calitatea serviciilor educaționale | | +3 |  | | |  |
| accesul și calitatea serviciilor medicale | | +1 |  | | |  |
| accesul și calitatea serviciilor publice administrative | | +2 |  | | |  |
| nivelul și calitatea educației populației | | +3 |  | | |  |
| conservarea patrimoniului cultural | | 0 |  | | |  |
| accesul populației la resurse culturale și participarea în manifestații culturale | | 0 |  | | |  |
| accesul și participarea populației în activități sportive | | +2 |  | | |  |
| discriminarea | | +3 |  | | |  |
| alte aspecte sociale | | 0 |  | | |  |
| **De mediu** | | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  | | |  |
| calitatea aerului | | 0 |  | | |  |
| calitatea și cantitatea apei și resurselor acvatice, inclusiv a apei potabile și de alt gen | | 0 |  | | |  |
| biodiversitatea | | 0 |  | | |  |
| Flora | | 0 |  | | |  |
| Fauna | | 0 |  | | |  |
| peisajele naturale | | 0 |  | | |  |
| starea și resursele solului | | 0 |  | | |  |
| producerea și reciclarea deșeurilor | | 0 |  | | |  |
| utilizarea eficientă a resurselor regenerabile și neregenerabile | | 0 |  | | |  |
| consumul și producția durabilă | | 0 |  | | |  |
| intensitatea energetică | | 0 |  | | |  |
| eficiența și performanța energetică | | 0 |  | | |  |
| bunăstarea animalelor | | 0 |  | | |  |
| riscuri majore pentru mediu (incendii, explozii, accidente etc.) | | 0 |  | | |  |
| utilizarea terenurilor | | 0 |  | | |  |
| alte aspecte de mediu | | 0 |  | | |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | | |
| **Anexe** | | | | | | |
| Proiectul preliminar de act normativ (proiectul Hotărârii de Guvern cu notă informativă și analiza de impact) | | | | | | |